open-index/open-wikipedia-markdown huggingface dataset:
מסע בין כוכבים: מסעות קצרים מאוד

**מסע בין כוכבים: מסעות קצרים מאוד** (באנגלית: **Star Trek: very Short Treks**) היא סדרה של חמישה סרטוני אנימציה קצרים שנוצרו על ידי קספר קלי עבור זיכיון מסע בין כוכבים לכבוד חגיגות ה-50 לסדרת האנימציה. אף על פי שמדובר בסדרה רשמית השייכת לזיכיון, היא אינה נחשבת חלק מהקאנון של מסע בין כוכבים, ומטרתה להיות הומוריסטית ולפרוץ את הגבולות הרגילים של הזיכיון תוך שימוש בעלילות מופרכות ומשעשעות. הסדרה כוללת דמויות מוכרות מסדרות שונות בזיכיון, ומתארחים בה כמה מהשחקנים המוכרים ששיחקו בסדרות העבר בזיכיון.

הסדרה עלתה לשידור ב-8 בספטמבר 2023, יום שנחגג על ידי מעריצי הסדרה כ"יום מסע בין כוכבים" לציון 57 שנה ליום שבו שודר הפרק הראשון של הסדרה המקורית.

## הפקה
### הכרזה
במהלך אירועי קומיק-קון, סן דייגו 2023 הכריזו קברניטי הזיכיון כי על מנת לחגוג 50 שנה לסדרת האנימציה, הופקו חמישה קטעי אנימציה קצרים שצוירו בסגנון של סדרת האנימציה, בהשתתפות כמה מכוכבי "מסע בין כוכבים" בעבר, כמו ג'ונתן פרייקס, ארמין שימרמן, דאג ג'ונס ועוד.

### כתיבה
את הקטעים כתב קספר קלי, שעבד בעבר ככותב בסדרה "מסע בין כוכבים: מסעות קצרים".
### הקרנה
הפרק הראשון יצא לאור ב-8 בספטמבר 2023, "יום מסע בין כוכבים" שבו צוינו 57 שנה להקרנת הפרק הראשון של הסדרה המקורית, ו-50 שנים להקרנת הפרק הראשון של סדרת האנימציה. הפרק, כמו שאר הפרקים, הופץ הן באתר הבית של הזיכיון והן בערוץ היוטיוב שלו.

## ביקורות
בביקורת שהתפרסמה לאחר הפרק הראשון, ציינה המבקרת כי ההומור משעשע, אך לא מתאים לזיכיון ואינו "טרקי" במהות, שהבדיחה המרכזית והחוזרת על עצמה היא סוג של "בדיחת אבא", ושההומור לא מצליח להצחיק באמת, אלא רק כמעט.

בביקורת שהתפרסמה לאחר הפרק השני, ציין המבקר כי הפרקים עד כה מציגים לנו את הדמויות כשהן נאמנות לעצמן, אך במצבים אבסורדיים. הוא ציין שעד כה הפרקים לועגים למעריצי הזיכיון, ושההומור הנמוך מטריד. עם זאת, ציין המבקר שהאופן שבו מנתח הפרק את מרכיביו של ההומור ומה הופך מצבים למצחיקים, היה מוצלח, ואף רמז שייתכן שהעובדה שהפרק מציג פספוסים, יכולה לרמוז לעובדה שהפרק עצמו הוא פספוס שאינו מצחיק. הוא סיכם במתן ציון בינוני של 2.5 כוכבים מתוך חמישה.

בביקורת שהתפרסמה לאחר שידורו של הפרק השלישי בסדרה, ציין המבקר כי הסדרה היא בדיוק מה שהמעריצים חששו ממנו לפני תחילתה של "סיפונים תחתונים", סדרה שלא תשתמש בזיכיון כפלטפורמה לקומדיה, אלא תהפוך את הזיכיון עצמו לבדיחה מכוערת. בעוד ש"סיפונים תחתונים" הוכיחה שניתן ליצור סדרה מצחיקה שתכבד את האידיאלים של הזיכיון ותצליח להיות סדרה טובה במסגרתו, הרי שכאן ההומור נמוך ומגעיל, וכזה שגורס שהאידיאלים של צי החלל ניתנים לערעור בגלל "נזלת ודגים שחוממו במיקרוגל". עוד הוסיף המבקר שהסדרה שעלתה כמחווה לסדרת האנימציה, היא בעצם פרודיה מתנשאת כלפיה.

## מדיות נוספות
במקביל להכרזה על סדרת האנימציה, הוכרז גם קומיקס שייצא לאור במקביל לסדרה, ונכתב גם הוא על ידי קלי.

## פרקים

## קישורים חיצוניים
* 
* מסע בין כוכבים: מסעות קצרים מאוד באתר Memory Alpha

### פרקי הסדרה
# , הפרק הראשון בסדרה
# , הפרק השני בסדרה
# , הפרק השלישי בסדרה
# , הפרק הרביעי בסדרה
# , הפרק החמישי בסדרה

## הערות שוליים

מסעות קצרים מאוד
קטגוריה:סדרות טלוויזיה אמריקאיות שעלו לשידור בשנת 2023
מסעות קצרים מאוד
Dreamer (שיר של מרטין גריקס)

"**Dreamer**" הוא סינגל של התקליטן ההולנדי, מרטין גריקס, בשיתוף פעולה עם הזמר האמריקאי מייק יאנג . השיר יצא ב-1 בנובמבר 2018 בהוצאת חברות התקיליטים סטמפד רקורדס, אפיק אמסטרדם וסוני הולנד. השיר מוקדש לאשתו של מייק יאנג, לידיה, שנפטרה מוקדם יותר בשנת 2018.

נכון לספטמבר 2023, השיר הושמע למעלה מ-46 מיליון פעמים בספוטיפיי, ולמעלה מ-31 מיליון פעמים ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי מרטין גריקס
קטגוריה:שירים באנגלית
קטגוריה:שירים שנכתבו על ידי אילסי ג'ובר
קטגוריה:שירים שנכתבו על ידי בריאן לי
קטגוריה:שירים שנכתבו על ידי מרטין גריקס
קטגוריה:וידאו קליפים שצולמו בניו יורק
קטגוריה:שירים על חלומות
קטגוריה:שירי דאנס-פופ
קטגוריה:סינגלים בהוצאת אפיק רקורדס
קטגוריה:סינגלים בהוצאת סוני מיוזיק
כיפה אדומה (סרט)

**כיפה אדומה** הוא סרט פשע ישראלי משנת 2014 בבימויו של ארנון צדוק, לפי תסריט של ערן בן יעקב, עם אביב אלוש ודניאל גל בתפקידים הראשיים.

התסריט נכתב כאנלוגיה לסיפור כיפה אדומה שהפך למונח בשפת העבריינים - רצח מתוכנן שמתכנן מזמין הרצח, באמתלה של הזמנה חברית.

## תקציר העלילה
אבוטבול (אביב אלוש) הוא עבריין סמים שעובד ב"מאפיה המרוקאית" בפיקודו של ויקטור (יונתן צ'רצ'י). הוא נתפס בעסקת סמים גדולה באירופה ומרצה מאסר של שש שנים בבית כלא במולדובה. בכלא הוא מתיידד עם העבריין הגיאורגי פפשוילי (סשה אגרונוב) שמגן עליו.

לאחר שחרורו הוא נפגש עם ויקטור שמורה לו לחסל את ראש המאפיה הרוסית מקסימוב (סלבה ביברגל) ובזאת לכפר על הנזק שנגרם לוויקטור בעסקת הסמים ברוסיה.

קטיה (דניאל גל) היא נערה שעלתה מרוסיה בגיל שבע עם סבתה (לודמילה חן) ואביה (אלכסיי שטוקין). סבתה הייתה נוהגת להרדים אותה בסיפור כיפה אדומה ואביה הוא עובד כושל בקבוצת המאפיה הרוסית של מקסימוב.

אבוטבול מציע לאבא של קטיה לחסל את מקסימוב תמורת סכום גדול והוא מסכים אך עד מהרה הוא מחוסל ביחד עם הסבתא בפקודת מקסימוב. כעת נשארה קטיה לבד, אנשי מקסימוב מאיימים עליה ואחד מהם מנסה לאנוס אותה אך אבוטבול מגיע בזמן הנכון ומחסל אותו. כעת קטיה תלויה באבוטבול - הוא "הזאב" והיא "כיפה אדומה" התמימה כביכול.

הוא מציע לה לחסל את מקסימוב והיא מסכימה. הוא מביא אותה למקום מחבוא ביער שם שומרים עליה עוזריו שמשון (קובי מרציאנו) ומנצור (משה אשכנזי). אבוטבול מתחיל להתאהב בקטיה. הוא מאמן אותה במטווח אבל לבסוף מחליט שתחסל את מקסימוב על ידי הרעלה.

מקסימוב חוגג יום הולדת ומחפש נשים כדי לשכב אתם. אבוטבול מלביש את קטיה בבגדים אדומים כמו כיפה אדומה ומורח על אצבעותיה לק ציפורניים מורעל.

מקסימוב מקבל אותה בהתלהבות והיא שורטת אותו בציפוניה המורעלות. הוא מתמוטט ומת והיא מצליחה לברוח.

כעת מתמנה פפשוילי לראש המאפיה הרוסית ומכריז של שביתת נשק עם ויקטור והמאפיה המרוקאית. ויקטור מרוצה אך אינו יודע שאבוטבול ופפשוילי רקמו קומבינה כדי לחסלו. פפשוילי דורש לחסל את קטיה כי היא רוסיה שפגעה בכבוד הרוסי.

אבוטבול מביא את קטיה להתייחד ביער ועליהם משגיחים שמשון ומנצור. למקום מגיע ויקטור ומבקש לבצע את ההסכם. הוא מופרע על ידי פפשוילי ואנשיו שפותחים עליו באש ומחסלים אותו ואת אנשיו. כעת הוא נותן לאבוטבול הוראה לחסל את קטיה. אבוטבול וקטיה פותחים באש ומחסלים אותו ואת אנשיו. קטיה מבינה כי הכל היה מתוכנן וכי אבוטבול סידר לה כאן "כיפה אדומה". אבוטבול מודה אך אומר כי התאהב בה וברגע האחרון החליט להשאיר אותה בחיים. הוא מנסה לחבק אותה אך היא יורה בו ונמלטת מהמקום.

## צוות השחקנים

## קישורים חיצוניים

*קדימון לכיפה אדומה, באתר יוטיוב
*מאחורי הקלעים של כיפה אדומה, באתר יוטיוב

קטגוריה:סרטי 2014

קטגוריה:סרטים בעברית
קטגוריה:סרטים ברוסית
קטגוריה:סרטי פשע ישראליים
קטגוריה:סרטי ארנון צדוק
פטרישיה א' מק'קיליפ

**פטרישיה אן מק'קיליפ** (29 בפברואר 1948 - 6 במאי 2022) הייתה סופרת אמריקאית של פנטזיה ומדע בדיוני. היא כתבה בעיקר רומני פנטזיה עצמאיים וכונתה "אחת ממעצבות הפרוזה המוכשרות ביותר בסוגת הפנטזיה". עבודתה זכתה בפרסים רבים, כולל פרס הפנטזיה העולמי למפעל חיים בשנת 2008.

## חיים אישיים
מק'קיליפ נולדה בסאלם, אורגון לוויין והלן (רוט) מק'קיליפ. היא גדלה באורגון, בריטניה וגרמניה. היא למדה בקולג' של נוטרדאם (בלמונט, קליפורניה) ובאוניברסיטת סן חוזה (סן חוזה, קליפורניה), שם היא קיבלה את תוארי ה-BA וה-MA שלה באנגלית בתחילת שנות ה-70.

מק'קיליפ הייתה נשואה למשורר דייוויד לונדה. היא נפטרה ב-6 במאי 2022, בגיל 74 בביתה בקוס ביי, אורגון.

## קריירה ספרותית
הפרסומים הראשונים של מק'קיליפ היו שני ספרי ילדים קצרים, *The Throme of the Erril of Sherill* ו-*The House on Parchment Street*. הרומן הראשון שלה, *החיות הנשכחות של אלד*, ראה אור ב-1974, כשהייתה בת 26, וזכה בפרס הפנטזיה העולמי בשנת 1975.
לאחר מכן כתבה את טרילוגיית **בעל החידות** (1976–1979), שאותו תיאר החוקר פיטר ניקולס כ"יצירה בעלת שיעור קומה קלאסי". הוא נבחר כחלק מסדרת יצירות המופת של גולנץ.

מאז 1994, כתבה מק'קיליפ כללה רומנים עצמאיים בלבד, שאינם חלק מסדרה. ציורי הכריכה ברוב הרומנים שלה הם פרי עבודתה של קינוקו י' קראפט. על כתיבת פנטזיה, היא אמרה, "נושאי המיתולוגיה הסמליות הם היסודות. זה כמו סימון תווים במוזיקה; אתה יכול לשנות את זה בדרכים ממש מטורפות, אבל הצליל תמיד זהה, הצליל תמיד שם. כל עוד אנחנו צריכים את הסמלים האלה, אז הסיפורים ייכתבו. אבל אם נשמיד את הסמלים הישנים, אז אולי פשוט נצטרך להמציא סמלים חדשים - מי יודע?" המבקר בריאן סטבלפורד תיאר את מק'קיליפ כ"אחת מיוצרות הפרוזה המוצלחות ביותר בז'אנר הפנטזיה", בעוד שניקולס וג'ון קלוט ראו בה "אולי הסופרת המרשימה ביותר של סיפורי פנטזיה שעדיין פעילה".

מק'קיליפ הייתה אורחת הכבוד ב-1985 ב-Mythcon ובוועידת הפנטזיה העולמית של 1999, וב-2005 פרסם ה-*Journal of the Fantastic in the Arts* גיליון מיוחד על עבודתה.
היא קיבלה את פרס הפנטזיה העולמי על מפעל חיים בשנת 2008.

### תרגומים לעברית
* **בעל החידות מהד**. תרגמה מאנגלית דניאלה פרנס. תל אביב: עם עובד, 1986
* **נבל ברוח.** תרגם מאנגלית מיכאל תמרי. תל אביב: עם עובד, 1987
* **יורש של ים ואש**. תרגם מאנגלית מיכאל תמרי. תל אביב: עם עובד, 1987
* **בעל החידות מהד: יורש של ים ואש, נבל ברוח**. תרגמה מאנגלית דניאלה פרנס. הדפסה מחודשת. תל אביב: עם עובד, 2006

## פרסים
מק'קיליפ מחזיקה בשיא של מספר פרסי הפנטזיה המיתופאים (ארבעה) ומועמדויות (חמש עשרה). היא גם זכתה בפרס הפנטזיה העולמי עבור הרומן הטוב ביותר, כמו גם עבור מפעל חיים.

## הערות שוליים

## לקריאה נוספת
* Spivack, Charlotte (1987). **Merlin's Daughters: Contemporary Women Writers of Fantasy**. Greenwood Press. .
* Taylor, Audrey Isabel (2017). **Patricia A. McKillip and the Art of Fantasy World-Building**. McFarland & Company. .

## קישורים חיצוניים
* 

קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:זוכי פרס לוקוס
קטגוריה:בוגרות אוניברסיטת המדינה של קליפורניה בסן חוזה
קטגוריה:בוגרי אוניברסיטת המדינה של קליפורניה בסן חוזה
קטגוריה:אמריקאיות שנולדו ב-1948
קטגוריה:אמריקאים שנולדו ב-1948
קטגוריה:אמריקאיות שנפטרו ב-2022
קטגוריה:אמריקאים שנפטרו ב-2022
מארטון גאראש

**מרטון גאראש** (במקור **גנסלר**, בהונגרית: **Garas Márton**; אויווידק, 18 במאי 1885 – בודפשט, 26 ביוני 1930) היה שחקן, במאי תיאטרון, במאי קולנוע, יהודי-הונגרי, דמות יוצאת דופן ב"עידן ההרואי" של הפקות הסרט האילם ההונגרי.

## ביוגרפיה
מרטון גנסלר נולד במשפחה יהודית כבנם של שמעון גנסלר (1833–1905) ושל מתילד רייצר (1846–1903). הוא סיים את האקדמיה לתיאטרון ב-1906 (היום שמה האוניברסיטה לאמנויות התיאטרון והקולנוע) ומשנת 1907 שיחק בתיאטרון ההונגרי. ב-1911 נסע לברלין לינה אילש (במקור רוזנברג), שהפך למאסטר שלו, ובמקביל שיחק בלהקה הברלינאית של מקס ריינהרדט. ב-1912 היה כבר חבר ב"בימה החדשה" (Új Színpad) בבודפשט. בשנת 1915 חתם חוזה עם אולפן הסרטים של ינה ינוביץ' בקולוז'וואר. בין 1916 לבין 1921 ביים במפעלי הסרטים "אסטרה", "אוהר", "הונגריה" ו"קורווין" בבודפשט. מ-1921 עבר לגרמניה, ולאחר מכן קטע את שהותו שם ב-1924 וביים את הקומדיה "אבא'לה צדק" בתיאטרון מרכז העיר בבודפשט.

בין 1915 לבין 1921 ביים כ-35 !!! סרטים אילמים ובסך הכל 40 סרטים. הוא אהב לצלם יצירות ספרותיות. סרטו "קולומבוס" (1926–1927) היה הבולט מבין סרטיו בברלין.

הוא אחת הדמויות החשובות ביותר בעידן הסרט האילם. לקח בשמחה יצירות כתובות רציניות והביאן לפני המצלמות. ארכיון הסרטים בהונגריה שומר כיום עותק של "אנה קרנינה" שלו. עיתון הונגרי בכתבה שסקרה את הגרסאות השונות של "אנה קרנינה" שהוכנו עד למועד הכתבה קבע את הדברים הבאים:

## תפקידי תיאטרון
* הנריק איבסן : ברווז הפרא - אגדל
* אימרה פלדש : חיילי הקיסר - זולטן
* אדמון רוסטאן : גוזל העיט - מטרניך

## בימויי תיאטרון
* טולסטוי – נוזייר – סבור: סונטת קרויצר (1924)
* סאשה גיטרי : אבא'לה צדק (1924)

## סרטיו



## לקריאה נוספת
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון הונגרי לאמנות הבמה)
* Bálint Lajos: Garas Márton, Filmvilág, 1966. november 1. (לאיוש באלינט: מארטון גאראש)
* Magyar Bálint: A Magyar némafilm története 1896-1918, Filmművészeti Kiskönyvtár, MAFILM, 1966 (באלינט מאדיאר: תולדות הסרט האילם ההונגרי)
* Jordáky Lajos: Az erdélyi némafilmgyártás története (1903-1930), Kriterion Könyvkiadó, Bukarest, 1980 (לאיוש יורדאקי: הפקת סרטים אילמים בטרנסילבניה)
* Alpár Ágnes: A Belvárosi Színház műsora 1918-1949 Archiválva 2019. augusztus 14-i dátummal a Wayback Machine-ben אגנש אלפאר: תוכנית תיאטרון מרכז העיר 1949-1918)
* Cunningham, John. *Hungarian Cinema: From Coffee House to Multiplex*. Wallflower Press, 2004.

## קישורים חיצוניים

* מארטון גאראש - ביוגרפיה (באנגלית)
* ביוגרפיה מורחבת של מארטון גאראש באתר Hangosfilm

## הערות שוליים

קטגוריה:שחקני תיאטרון יהודים הונגרים
קטגוריה:ראינוע
קטגוריה:בוגרי האוניברסיטה לאמנויות התיאטרון והקולנוע
קטגוריה:שחקני קולנוע וטלוויזיה יהודים הונגרים
קטגוריה:במאי קולנוע יהודים הונגרים
קטגוריה:שחקני ראינוע
קטגוריה:הונגרים שנולדו ב-1885
קטגוריה:הונגרים שנפטרו ב-1930
Wild Ones

"**Wild Ones**" הוא סינגל של הראפר האמריקאי פלו ריידה בשיתוף פעולה עם הזמרת-יוצרת האוסטרלית סיה. השיר מופיע כסינגל השני של אלבום האולפן הרביעי של פלו ריידה, *[[Wild Ones (אלבום של פלו ריידה)|Wild Ones]]* . השיר יצא ב-19 בדצמבר 2011 בהוצאת חברות התקליטים אטלנטיק רקורדס ופו בוי אנטרטיינמנט. השיר נכלב על ידי פלו ריידה, soFLY & Nius, סיה, אקסוול, ג'ייקוב לוטרל, פלז'ר פי, ניקלאס פוגל-קרן ובן מאדי, והופק על ידי soFLY & Nius ואקסוול.

נכון לספטמבר 2023, השיר הושמע למעלה מ-606 מיליון פעמים ביוטיוב, ולמעלה מ-753 מיליון פעמים בספוטיפיי.

## מיקומי שיא

## נתוני מכירות

## "Wild One Two"

גרסת רמיקס לשיר של ג'ק בק בשיתוף פעולה עם דייוויד גטה, ניקי רומרו וסיה יצא ב-14 בפברואר 2012 תחת השם "Wild One Two" בהוצאת חברת התקליטים ביג ביט רקורדס. גרסה ערוכה של השיר מופיעה באלבום *[[Nothing but the Beat|Nothing but the Beat 2.0]]* של דייוויד גטה.

נכון לספטמבר 2023, הרמיקס הושמע למעלה מ-182 אלף פעמים ביוטיוב, ולמעלה מ-14 מיליון פעמים בספוטיפיי.

### מיקומי שיא

## קישורים חיצוניים

## הערות שוליים

קטגוריה:סינגלים מ-2012
קטגוריה:שירי פלו ריידה
קטגוריה:שירי סיה
קטגוריה:שירי דייוויד גטה
קטגוריה:שירים באנגלית
קטגוריה:שירים שנכתבו על ידי סיה
קטגוריה:שירים שהופקו על ידי דייוויד גטה
קטגוריה:שירי אלקטרו האוס
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת אטלנטיק רקורדס
רעידת האדמה במרקש-אספי (2023)

**רעידת האדמה במרקש-אספי** הייתה רעידת אדמה שהתרחשה ב-8 בספטמבר 2023 בשעה 23:11 (שעון מקומי), בגודל של 6.8 בסולם מגניטודה לפי מומנט במחוז מרקש-אספי שבמרוקו. מוקד הרעידה היה כ־71.8 ק"מ דרומית־מערבית לעיר מרקש, בסמוך לעיירה איגיל שבאזור הרי האטלס. עומק המוקד היה כ-26 קילומטרים. ברעידת האדמה נהרגו למעלה מ־2,950 בני אדם, רובם מחוץ למרקש. בנוסף, נפגעו בניינים ואתרים היסטוריים במרקש.

## רעידת האדמה
רעידת האדמה הזו היא הגדולה ביותר שפקדה את מרוקו מאז ראשית המאה ה-20. הרעידה הורגשה גם בשתי הערים הגדולות במדינה, קזבלנקה ורבאט - וכן במדינות הסמוכות ספרד, פורטוגל, אלג'יריה, מאוריטניה וסהרה המערבית ולאורך חופי גיברלטר. העוצמה הסייסמית המקסימלית הייתה IX בסולם מרקאלי, ופגעה בכפרים שנמצאים באזור אפיצנטר הרעידה.

#### התפרושת המרחבית של העוצמות הסייסמיות
עוצמה סייסמית VIII (חמורה) הורגשה על ידי כ-157,000 תושבים, כולל העיירה אזגור  וכפרים המקיפים את הרי האטלס. תנודות בעוצמה VII (חזקות מאוד) הורגשו על ידי למעלה מ-811,000 איש, כאשר רעד בעוצמה VI (חזקה) הרגישו 3.2 מיליון תושבים, כולל בערים מרקש, תרודאנת ו-ורזאזאת. תנודות בעוצמה V (בינונית) הורגשו באגאדיר, בני מלאל וסאפי, כאשר רעד בעוצמה IV (קל) הורגשה בקזבלנקה.

#### רעידות עוקבות
19 דקות אחרי הרעידה העיקרית, אירעה רעידה עוקבת במגניטודה של 4.9 בסולם מגניטודה לפי מומנט. רעידה עוקבת נוספת במגניטודה 4.5 הורגשה ב-10 ספטמבר.

#### טקטוניקה
הרעידה התרחשה על מישור העתק הפוך אלכסוני בכיוון צפון מערב - דרום-מזרח. העתק זה שייך לגבול בין הלוח האפריקאי ללוח של אירואסיה, שבאזור זה מתרחשת ביניהם התנגשות.

## בעקבות האירוע
מוחמד השישי, מלך מרוקו, היה בצרפת בזמן אירוע הרעידה, והורה על פריסה של צבא מרוקו במספר ערים שנפגעו. בנוסף, הכריז על שלושה ימי אבל לאומי.

## סיוע ותגובות מצד מדינות העולם
להלן רשימה עם פירוט חלקי של מדינות שהציעו לשלוח עזרה:
*  ארגון האו"ם – הציע את עזרתו.
*  – מלשכת קנצלר גרמניה נמסר כי גרמניה מביעה את צערה על הניספים ושוקל להגיש סיוע.
*  – ראש ממשלת הודו נרנדרה מודי הודיע כי הודו מוכנה להגיש את כל הסיוע הדרוש למרוקו.
*  – מלשכת ראש הממשלה נמסר כי משרדי הממשלה מתכוננים להגיש סיוע ככל אשר יהיה ביכולתם ואף תצא משלחת למרוקו.
*  – נשיא צרפת מקרון מסר כי כל העם הצרפתי מוסר את צערו על הניספים ומביעה החלמה לפצועים בנוסף נמסר כי צרפת שוקדת על הוצאת המשלחת למרוקו בהקדם.
* מדינות רבות נוספות.
למרות זאת, מרוקו סירבה לקבל משלחות סיוע ממדינות רבות, לרבות ישראל. רק משלחת מקטר וספרד הורשתה להגיע. אלג'זירה ולה-מונד דיווחו שהתקבל סיוע גם מבריטניה ומאיחוד האמירויות. למרות זאת, לפחות שלושה צוותים ישראלים פעלו על אדמת מרוקו בעקבות רעידת האדמה, ולמרות שלא קיבלו את ההסכמה הרשמית של רבאט. אחד מהם היה הצלה ללא גבולות (SSF), ארגון לא ממשלתי, המאופיין בהליכי התגובה המהירה שלו, ואמור היה להשתלב עם משלחת דומה של איחוד הצלה.

## קישורים חיצוניים

* 
* 
* 
* 
* 

## הערות שוליים

מרקש-אספי
2023
קטגוריה:אסונות טבע ב-2023
קטגוריה:מרקש
קטגוריה:2023 באפריקה
מרקש-אספי

**מראכש-אספי** (בערבית: **مراكش آسفي**; בברברית: **ⵎⵕⵕⴰⴽⵛ ⴰⵙⴼⵉ**) או **מראכש-סאפי** הוא אחד משנים עשר מחוזות מרוקו והעשרה שלא נמצאים בשטח סהרה המערבית. אוכלוסיית המחוז בשנת 2014 הייתה 4,520,569, השלישית במרוקו, ובירתו היא מרקש.

## היסטוריה
ימין|ממוזער|מפת מרקש-אספי במרוקו
מחוז מרקש-אספי נוצר בספטמבר 2015 על ידי מיזוג מחוז מרקש-טנסיפט-אל-האוז עם נפות אספי ויוסופיה במחוז דוקלה-עבדה.

ב-8 בספטמבר 2023 התחוללה במחוז רעידת אדמה בעוצמה של 6.8 בסולם מגניטודה לפי מומנט שהרגה, אלפים.
ימין|ממוזער|נפות המחוז
## חלוקה מנהלית
המחוז מורכב מפרפקטורה אחת ושבע הנפות:
*פרפקטורת מרקש
*נפת אל-חוז
*נפת צ'יצ'אוה
*נפת אל קלאה דה סראנה
*נפת אסאווירה
*נפת רחמנה
*נפת אספי
*נפת יוסופיה

## קישורים חיצוניים

## הערות שוליים

קטגוריה:מרוקו: גאוגרפיה
קטגוריה:מרקש
לוצ'אנו רה צ'קוני

**לוצ'אנו רה צ'קוני** (באיטלקית: **Luciano Re Cecconi**; 1 בדצמבר 1948 – 18 בינואר 1977) היה כדורגלן איטלקי ששיחק בעמדת הקשר. בין היתר שיחק בקבוצות לאציו ופוג'ה במסגרת הסרייה א', וכן בנבחרת איטליה.

## קריירת מועדונים
רה צ'קוני החל את הקריירה המקצוענית שלו בפרו פטריה מהסרייה ג', במדיה ערך 36 הופעות ליגה. לקראת עונת  עבר לפוג'ה מהסרייה ב', ובתום העונה העפיל עם המועדון לסרייה א'. בתום עונה אחת בסרייה א' נשר עם המועדון בחזרה לסרייה ב'. בשנת 1972 חתם בלאציו מהסרייה א', והיה שחקן מפתח בזכייתה של לאציו באליפות איטליה בעונת 1973/1974, במהלכה ערך 23 הופעות ליגה והבקיע שני שערים.

## קריירה בינלאומית
רה צ'קוני נכלל בסגל נבחרת איטליה לטורניר מונדיאל 1974, אך לא שיחק בטורניר. הוא ערך את שתי הופעותיו היחידות בנבחרת מאוחר יותר באותה השנה, במשחקי ידידות.

## מותו
ב-18 בינואר 1977, בגיל 28, נורה רה צ'קוני למוות ברומא, לאחר שכחלק ממתיחה העמיד פנים שהוא שודד את חנות התכשיטים של חברו.

## תארים
;לאציו
* אליפות איטליה (1): 1973/1974

## קישורים חיצוניים

## הערות שוליים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני פוג'ה
קטגוריה:כדורגלני לאציו
קטגוריה:כדורגלני נבחרת איטליה
קטגוריה:כדורגלני מונדיאל 1974
קטגוריה:כדורגלנים שמתו במהלך הקריירה
קטגוריה:הרוגי תאונות
קטגוריה:איטלקים שנולדו ב-1948
קטגוריה:איטלקים שנפטרו ב-1977
יחידת הסייבר הארצית

280x280px|ממוזער|משרדי להב 433 בלוד
**יחידת הסייבר הארצית** היא יחידה של להב 433, משטרת ישראל, האחראית על המאבק בפשיעה הטכנולוגית במרחב הסייבר.

יחידת הסייבר הארצית הוקמה בלהב 433 במטרה להוביל את המאמץ הלאומי בלחימה בתופעות פשיעה במרחב הקיברנטי. היחידה אמונה על חקירת עבירות מחשב איכותיות ומתוחכמות במיוחד המצריכות מומחיות ואמצעים מתוחכמים, עבירות הנוגעות לתשתיות לאומיות ומוסדות פיננסים, פעילות עבריינית המסתייעת באמצעים מתוחכמים, יצור והפצת נגיף מחשב, סחיטה במרחב הקיברנטי ועוד.

היחידה אמונה על חשיפת פשעי סייבר, איסוף מודיעין ברשת, נטרול גורמי פשיעה במרחב המקוון המאיימים על תשתיות קריטיות, טיפול בתופעות כגון סחיטה במרחב הקיברנטי, גניבת מידע, הפצת רוגלות וחקירת עבירות סייבר מתוחכמות. מטרת היחידה היא להגן על שלום הציבור, רכושו וביטחונו, כל אלה תוך שימוש בשיטות ובאמצעים טכנולוגיים חדשניים ומתקדמים. היחידה עובדת בשיתוף פעולה עם גורמים אזרחיים, ארגוני אכיפה בארץ ובעולם, מוסדות אקדמיים וארגונים בינלאומיים.

## תפקידים
* ניהול חקירות בתחומי הייעוד של היחידה.
* טיפול בפשיעת סייבר המלווה בפגיעה כלכלית.
* טיפול בפגיעת סייבר בתשתיות חיוניות/מוסדות פיננסיים.
* חשיפת תופעות פשיעה במרחב הקיברנטי למעט פדופיליה.
* פעילות יזומה בנוגע לתרחישי איום מקוונים.
* סיוע ושיתוף פעולה בינלאומי בתחום הסייבר.

## קישורים חיצוניים
* אתר יחידת הסייבר הארצית

## הערות שוליים

קטגוריה:להב 433
קטגוריה:סייבר ותכנות בישראל
ארטורס ז'אגרס

**ארטורס מרטינש ז'אגרס** (בלטבית: **Artūrs Mārtiņš Žagars**; נולד ב-21 באפריל 2000) הוא כדורסלן לטבי המשחק בעמדת הרכז בפנרבחצ'ה מליגת העל הטורקית בכדורסל והיורוליג, ובנבחרת לטביה בכדורסל.

## קריירה מקצועית
[ימין|ממוזער|160px|ז'אגרס במדי [חובנטוד בדאלונה, 2018]]
ז'אגרס בילה את רוב קריירת הנוער שלו ב-DSN ריגה. ב-2017 הוא חתם על חוזה ארוך טווח במועדון הספרדי חובנטוד בדאלונה. ב-11 במרץ 2018 ערך ז'אגרס את הופעת הבכורה שלו בליגת ה-ACB, וקלע 2 נקודות ב-7 דקות מול סאסקי בסקוניה. במהלך עונת 2018/19 הוא שיחק גם בקבוצת המילואים של בדאלונה, CB פראט.

בנובמבר 2018 סבל ז'אגרס מקרע ברצועה בקרסולו, עבר ניתוח ולא שיחק עד תחילת מרץ 2019.

ב-19 באפריל 2019 הכריז ז'אגרס על מועמדותו לדראפט ה-NBA 2019.

ב-16 בפברואר 2021 הוא הושאל לקאלב/קראמו האסטונית, וב-12 בינואר 2022 הושאל ללובן בראונשווייג מהבונדסליגה הגרמנית.

ב-20 ביולי 2022 חתם ז'אגרס בנבז'יס מה-LKL הליטאית. ב-22 משחקי ליגה הוא העמיד ממוצעים של 15.4 נקודות, 3.0 ריבאונדים, 4.4 אסיסטים ו-1.1 חטיפות למשחק.

ב-18 בספטמבר 2023 חתם ז'אגרס לשלוש שנים בפנרבחצ'ה מליגת העל הטורקית והיורוליג, ובשנתו הראשונה בקבוצה הושאל לוולבס מליגת העל הליטאית והיורוקאפ. בעונת  זכה עם פנרבחצ'ה בכתר המשולש עם זכייה ביורוליג, באליפות טורקיה וב.

## קריירה בנבחרת הלאומית
ב-2015 ו-2016 ייצג ז'אגרס את לטביה באליפות אירופה בכדורסל עד גיל 16.

ב-2018 הוא נבחר לחמישיית הטורניר באליפות אירופה בכדורסל עד גיל 18 שנערכה בריגה, בה הוביל את לטביה לגמר ראשון בתולדותיה והעמיד ממוצעים של 18.9 נקודות, 6.3 אסיסטים ו-1.9 חטיפות למשחק. בהפסד בגמר לסרביה הוא רשם דאבל דאבל של 26 נקודות ו-11 אסיסטים.

ז'אגרס שיחק במדי נבחרת לטביה הבוגרת בגביע העולם בכדורסל 2023, והעמיד ממוצעים של 12.4 נקודות ו-7.4 אסיסטים. בניצחון במשחק על המקום החמישי נגד  הוא רשם שיא בגביע העולם בכדורסל של 17 אסיסטים ונבחר לחמישיית הטורניר השנייה.

## קישורים חיצוניים

*פרופיל, באתר פיב"א החדש

## הערות שוליים

קטגוריה:כדורסלנים לטבים
קטגוריה:כדורסלני חובנטוד בדאלונה
קטגוריה:כדורסלני לובן בראונשווייג
קטגוריה:כדורסלני פנרבחצ'ה
קטגוריה:כדורסלני נבחרת לטביה
קטגוריה:לטבים שנולדו ב-2000
שמעון צלקה

**שמעון צלקה** (1947 – 13 באוגוסט 2011) היה כדורגלן ישראלי, אשר שיחק לרוב בעמדת הקשר ולעיתים הקיצוני ומזוהה בעיקר עם קבוצת מכבי יפו.

## קורות חייו
שמעון צלקה גדל ביפו ובילדותו הצטרף לקבוצת הילדים של מכבי יפו. עם פתיחת עונת 1964/1965 בליגה הלאומית העלה אותו המאמן נוטקו ולב לקבוצה הבוגרת עוד בטרם מלאו לו 17 שנים. הוא שיחק כקשר ולעיתים כקיצוני ויועד למשבצת של בובי קלמי אשר רצה לעזוב את הקבוצה וסבל מבעיות משמעת.

צלקה התבלט כקשר מחונן והוביל את מרכז השדה היפואי, בעיקר בתקופתו של יצחק שניאור בקדנצייה השנייה שלו כמאמן הקבוצה. עם זאת, במחצית השנייה של שנות ה-60 הפכה יפו לקבוצת מרכז טבלה, סבלה מבעיות כלכליות וצלקה חיפש לא אחת את עתידו מחוץ לישראל. במהלך עונת 1969/1970 בליגה הלאומית אומנה מכבי יפו על ידי איינשטיין קליש ובסיומה ירדה הקבוצה לליגה א' שהייתה השנייה בישראל. עוד במהלך העונה, החליט צלקה לעזוב את הקבוצה והכניס את עצמו להסגר. מנהלי מכבי רמת עמידר פנו להנהלת מכבי יפו, והצליחו לשכנע אותה לשחרר אותו כדי לעזור לקבוצה לעלות לליגה העליונה. בינואר 1970 עבר שמעון צלקה למכבי רמת עמידר.

עמידר נכשלה במחזור הסיום לאחר שהפסידה להפועל חולון 1–2. חולון עלתה, ועמידר סיימה במקום השני בבית ונותרה בליגה א'. באוגוסט 1970 נרכש על ידי הפועל חיפה לקראת עונת 1970/1971 בליגה הלאומית. משחקו הראשון בשורות חיפה נערך ב-17 באוקטובר 1970 מול הפועל תל אביב. צלקה שיחק בפועל בחיפה במשך שלוש עונות, עד למחזור האחרון של עונת 1972/1973 בליגה הלאומית, שנערך ב-5 במאי 1973 בו שיחק עם קבוצתו מול מכבי נתניה. לאורך שנותיו בהפועל חיפה כבש שני שערים. בעונת 1973/1974 בליגה הלאומית היה צלקה שחקן רשום בקבוצה, אך לא שיחק בפועל. בראשית 1974 עזב צלקה את ישראל ועבר עם משפחתו לארצות הברית לרגל עסקיו. בהמשך, שב לישראל ופתח עם אחיו הצעיר חנות נעליים. שמעון צלקה הלך לעולמו ב-2011 והוא בן 64, והובא למנוחות בבית העלמין הדרום.

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים

* 
* 
* 
* 
* שמעון צלקה, באתר הפועל חיפה
* בואו של צלקה להפועל חיפה, באתר הפועל חיפה
* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני הפועל חיפה
קטגוריה:ישראלים שנולדו ב-1947
קטגוריה:ישראלים שנפטרו ב-2011
אלברט רסטי

**אלברט רסטי** (**Albert Rösti**; נולד ב-7 באוגוסט 1967) הוא פוליטיקאי ויזם שווייצרי, המכהן מינואר 2023 כחבר המועצה הפדרלית של שווייץ. הוא עמד בעבר בראש מפלגת העם השווייצרית.

## ביוגרפיה
אלברט רסטי גדל בקנטון ברן ולמד אגרונומיה במכון הטכנולוגי של ציריך. בהמשך למד לתואר שני במנהל עסקים באוניברסיטת רוצ'סטר שבארצות הברית.

בשנים 1998–2006 עבד רסטי במחלקת הכלכלה של קנטון ברן. לאחר מכן היה למנהל יצרני החלב השווייצריים. מאז 2013 הוא הבעלים והמנהל של חברת ייעוץ עסקי ופוליטי.

בשנים 2007–2014 כיהן רסטי כנשיא שירות המידע של ארגוני החקלאות השווייצרים. ב-2014 הוא נבחר לנשיא ארגון Action for a Sensible Energy Policy Switzerland (AVES). במאי 2015 מונה לנשיא Swiss Oil, איגוד סוחרי הדלק השווייצרי.

רסטי מתגורר באיטנדורף  שבקנטון ברן, נשוי ואב לשני ילדים.

### קריירה פוליטית
בשנים 2000–2007 כיהן רסטי כנשיא סניף איטנדורף של מפלגת העם השווייצרית. מ-2008 הוא היה חבר המועצה המקומית של איטנדורף, ובשנת 2014 הוא הפך לראש עיריית איטנדורף.

רסטי התמודד ללא הצלחה בבחירות לממשלת קנטון ברן. הוא נבחר לראשונה בבחירות הפדרליות בשווייץ בשנת 2011 למועצה הלאומית, הבית התחתון של הפרלמנט. בבחירות הפדרליות ב-2015 היה רסטי מנהל הקמפיין של מפלגתו. סניף ברן של המפלגה בחר ברסטי כמועמד למועצת הקנטונים בבחירות 2015, אך הוא הסיר את מועמדותו למועצה שבועיים לאחר מכן. הוא כיהן חבר המועצה הלאומית עד 31 בדצמבר 2022.

ב-23 באפריל 2016 נבחר רסטי פה אחד כיושב ראש מפלגת העם וכיהן בתפקיד עד שנת 2020.

ב-7 בדצמבר 2022 נבחר רסטי לחבר המועצה הפדרלית, במקומו של אולי מאורר. הוא נכנס לתפקידו ב-1 בינואר 2023, ומונה לראש המחלקה לאיכות הסביבה, התחבורה, האנרגיה והתקשורת.

## קישורים חיצוניים

* אלברט רסטי באתר מועצת הברית של שווייץ
* אלברט רסטי באתר אספת הברית של שווייץ

קטגוריה:שרי ממשלת שווייץ
קטגוריה:שרי תחבורה
קטגוריה:שרי אנרגיה
קטגוריה:שרי תקשורת
קטגוריה:אגרונומים
קטגוריה:בוגרי המכון הטכנולוגי של ציריך
קטגוריה:בוגרי אוניברסיטת רוצ'סטר
קטגוריה:ברן (קנטון)
קטגוריה:שווייצרים שנולדו ב-1967
ינה אילש

**ינה אילש** (במקור **רוזנברג**, בהונגרית: **Illés Jenő**; בגרמנית: **Eugen Illes**; דברצן, 28 בינואר 1877 – בודפשט, 17 באוקטובר 1951) היה במאי קולנוע, צלם קולנוע, סופר יהודי-הונגרי.

## קורות חיים
ינה רוזנברג נולד במשפחה יהודית כבנם של וילמוש אילש (רוזנברג) (1842–1927), חקלאי ושל פרנצישקה גרינוולד. הוא למד הנדסת מכונות בבודפשט ובברלין. בין 1905 לבין 1939 - עם הפסקות - חי בברלין. במהלך שנות לימודיו באוניברסיטה ערך את עיתון הסטודנטים בבודפשט, ב-1906 היה חבר מערכת של הברלינר טאגבלאט וכתב מאמרים. ב-1908 הפך למנהל קולנוע והבמאי הראשי של סניף ברלין של פאתה (Pathé). ב-1910 יצאו לאור בגרמנית שניים מספריו.

מ-1911 ביים סרטים ועבד גם כצלם קולנוע, ממנו למד מארטון גאראש את הטכניקות של תעשיית הסרטים, יוצר מצטיין, במאי ומפיק סרטים אילמים הונגריים. ב-1912 אילש היה חבר מייסד של חברת הסרטים הברלינאית קינוריפורט (Kinoriport). הוא חי בהונגריה בין 1915 לבין 1917. הוא הצליח להישאר בברלין תוך הסתרת יהדותו ורק ב-1939 בפרוץ מלחמת העולם השנייה חזר הביתה לצמיתות. מותו נגרם כתוצאה מהיצרות העורקים הכליליים.

## חייו הפרטיים
אשתו הייתה קטלין פּפייל, לה נישא ב-3 בפברואר 1925 בברלין.

## סרטיו
### כבמאי

### כתסריטאי
* שולמית (1916)
* מונה ואנה (1916)
* העולם הוא רק מצב רוח (1916)
* האב הילוד (1916)
* הפורצים של הרוזנת (1916)
* נישואים בליפוטווארוש (1916)
* האביר יאנוש (1916, עם טיבור רקוזי)

## לקריאה נוספת
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994.  (לקסיקון ביוגרפי הונגרי. עורכת ראשית אגנש קניירש)
* *[https://www.hangosfilm.hu/filmenciklopedia/illes-jeno Hangosfilm lexikon]* לקסיקון הסרט המדבר

## קישורים חיצוניים

* Filmkatologs.hu
* ינה אילש ב-PORT.hu
* אאוגן אילש ב-PORT.hu
* ינה אילש באתר Arcanum
* ביוגרפיה מורחבת של ינה אילש באתר Hangosfilm
* ספריו באתר bookline

## הערות שוליים

קטגוריה:במאי קולנוע יהודים הונגרים
קטגוריה:צלמי קולנוע יהודים הונגרים
קטגוריה:סופרים יהודים הונגרים
קטגוריה:במאי קולנוע יהודים גרמנים
קטגוריה:דברצן: אישים
קטגוריה:ניצולי השואה: הונגריה
קטגוריה:הונגרים שנולדו ב-1877
קטגוריה:הונגרים שנפטרו ב-1951
רייצ'ל בלה

**רייצ'ל בלה זוואגלסקי** (באנגלית: **Rachael Bella Zvagelsky**, נולדה ב-13 במרץ 1984) היא שחקנית עבר אמריקאית.

## קריירה
בלה ידועה בתפקידה כבקה קוטלר בסרט "הצלצול" וכן בהופעתה במספר סרטים ותפקידי אורח בסדרות טלוויזיה כגון "חוק וסדר: מדור מיוחד", "באפי ציידת הערפדים", "בוסטון פאבליק", "מרוץ לאתמול" ו.

בלה פרשה ממשחק בשנת 2007.

## חיים אישיים
נולדה בשם רייצ'ל בלה נילנד.

בלה נישאה לשחקן אדוארד פרלונג ב-19 באפריל 2006. לשניים נולד בן ב-21 בספטמבר 2006. ב-8 ביולי 2009, בלה הגישה בקשה לגירושים מפרלונג בשל "חילוקי דעות שלא ניתנים לגישור". בלה הצהירה במהלך המשפט שבדמו של בנה נמצאו שאריות של קוקאין. בעקבות כך, בית המשפט קבע שפרלונג יוכל לראות את בנו רק תחת פיקוח. במאי 2013, בלה הגישה הוציאה צו הרחקה נגד פרלונג בטענה שהאחרון נעשה אלים כלפיה. פרלונג .

בלה נישאה לרון זוואגלסקי ב-30 ביולי 2014 ולשניים נולדו שני ילדים.

## פילמוגרפיה
### סרטים

### סדרות

## קישורים חיצוניים
* 

## הערות שוליים

קטגוריה:אמריקאיות שנולדו ב-1984
קטגוריה:שחקניות קולנוע וטלוויזיה אמריקאיות
קטגוריה:שחקניות אמריקאיות
חיוב אישי בשלטון המקומי

**חיוב אישי** הוא קנס שמטיל משרד הפנים על נושא משרה או נבחר ציבור ברשויות המקומיות, בגין הוצאה שלא כדין של כספים מקופת הרשות המקומית. הקנס מוטל מכוח  לפקודת העיריות ו לפקודת המועצות המקומיות. סמכות דומה חלה ביחס לרשויות מקומיות ביהודה ושומרון.

כאשר מתעורר חשד לחריגה כזו, הוא מובא לדיון בפני הוועדה לחיוב אישי, והמלצת הוועדה מועברת לאישור מנכ"ל משרד הפנים או הממונה על המחוז במשרד הפנים.

במשך שנים רבות הייתה הסמכות שניתנה למשרד הפנים בעניין זה בגדר אות מתה. בפסק דין בעתירה לבג"ץ בנושא זה נאמר: "וראוי גם ראוי שהממונה יעשה שימוש בסמכות המוקנית לו בסעיף זה למען תקוים ביקורת יעילה ומועילה על הפעולות הכספיות של הרשות המקומית ולמען ההקפדה על סדרי מינהל תקינים". הסוגיה עלתה פעם נוספת בפסק דין בעניין עתירה נגד ראשי המועצה המקומית מנחמיה, שבו נאמר: "השימוש בסמכות זו חייב, מצד אחד, להיעשות בזהירות, רק לאחר בירור יסודי של העובדות ובהתחשב גם בנסיבות ובאילוצים שבהם פעלו אלה שהוציאו או שהרשו את ההוצאה ובשיקול שלא להרתיע מועמדים רציניים ומתאימים מלקבל על עצמם תפקיד ציבורי כפוי טובה. אך מצד שני, אל לו לבעל הסמכות לנהוג יתר סלחנות בהפעלת סמכותו זו.".

בשנת 2001 גיבש משרד הפנים נוהל לחיוב אישי בשלטון המקומי, וזה פורסם בחוזר מנכ"ל, ועודכן בהמשך. בהמשך הוקמה הוועדה לחיוב אישי, שתפקידה לבחון מקרים של הוצאה שלא כדין ולהמליץ על חיוב אישי של האחראים לה. בראש הוועדה עמד השופט בדימוס ורדימוס זיילר. עם פטירתו מונה עו"ד עדן בר טל ליו"ר הוועדה.

משרד הפנים הציג את מטרות הוועדה לחיוב אישי:
* ליצור בקרב אילו עליהם חל דין החיוב האישי גורם הרתעה שימנע התעלמות מחובתם כנאמני ציבור לפעול בכספי הציבור בדרך תקינה.
* להבהיר שהוראות הדין הדנים בחיוב אישי הן בתוקף מלא, חרף אי עשיית השימוש בהם שנים ארוכות והכל לצורך מניעת בזבוזים ופעילות לא תקינה בכספי ציבור.
* לגרום לתיקון ליקויים ולצמצום נזקים.

## קישורים חיצוניים
* חיוב אישי, באתר משרד הפנים
* 
* המלצות הוועדה לחיוב אישי והחלטות הגורמים המוסמכים, באתר משרד הפנים
* [חיוב אישי בשלטון המקומי](https://www.mevaker.gov.il/(X(1)S(frbk5tjs5tna2wnkorvl31nj))/sites/DigitalLibrary/Pages/Reports/464-4.aspx), באתר מבקר המדינה, 13 באוקטובר 2010

## הערות שוליים

קטגוריה:משרד הפנים
קטגוריה:שלטון מקומי בישראל
The Sweet Escape (שיר)

"**The Sweet Escape**" (בעברית: "**הבריחה המתוקה**") הוא סינגל של הזמרת האמריקאית גוון סטפאני בשיתוף פעולה עם הזמר האמריקאי אייקון. השיר יצא ב-19 בדצמבר 2006 בהוצאת חברת התקליטים אינטרסקופ רקורדס. השיר מופיע כסינגל השני של אלבום האולפן השני של גוון סטפאני, *[[The Sweet Escape]]*. השיר נכתב על ידי גוון סטפאני, אייקון וג'ורג'יו טינפור, והופק על ידי אייקון וג'ורג'יו טינפור.

נכון לספטמבר 2023, השיר הושמע למעלה מ-190 מיליון פעמים ביוטיוב, ולמעלה מ-515 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אייקון
קטגוריה:שירים באנגלית
קטגוריה:וידאו קליפים שבוימו על ידי ג'וזף קאהן
קטגוריה:בלדות פופ
קטגוריה:שירי דו-וופ
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים בהוצאת אינטרסקופ רקורדס
Isn't She Lovely

"**Isn't She Lovely**" (מוכר גם כ-; בעברית: **האין היא אהובה?**) הוא שיר של הזמר סטיבי וונדר מאלבומו Songs in the Key of Life משנת 1976. מילות השיר חוגגות את הולדת בתו עיישה מוריס. וונדר שיתף פעולה בשיר עם כותב השירים ובעל האולפן של הארלם ברנטה "באני" ג'ונס.
השיר פותח את צד 3 של Songs in the Key of Life, ומתחיל עם בכי ראשון של תינוק שהוקלט במהלך לידה ממשית. הקלטה של וונדר רוחץ את עיישה כפעוטה גדולה יותר מובאת לקטע האחרון של השיר, מעורבבת עם סולו שלמפוחית פה. כל הכלים המוזיקליים הנשמעים בשיר מנוגנים על ידי וונדר, מלבד חלק נגינת האורגן שמנוגן על ידי גרג פילינגנס (Greg Phillinganes). במהלך תהליך ההקלטה, הבסיסט ניית'ן ווטס הניח קו של גיטרה בס כדי שישמש כרצועת הדרכה עבור וונדר, אך בסופו של דבר וונדר החליף את זה בביצועי בס משלו באורגן. הגרסה הארוכה של יותר מ-6 דקות שיר לא הוצאה לאור כסינגל שכן וונדר לא היה מוכן לקצר את השיר כך שיתאים כסינגל (7 אינץ' 45 rpm). גם ללא שחרור הסינגל, השיר זכה לכל כך הרבה השמעה עד שהגיע למקום ה-23 במצעד השירים העכשוויים למבוגרים בינואר 1977. מאז, השיר הפך לסטנדרט של פופ וג'אז, שכוסה בידי הרבה אמנים אחרים. וונדר ביצע את השיר בהופעה חיה בקונצרט יובל היהלום של אליזבת השנייה, מלכת הממלכה המאוחדת ב-4 ביוני 2012 עם מילים ששונו כדי להתייחס למלכה.

## הוצאות לאור
השיר לא הוצא כסינגל מסחרי ולכן הוא לא הופיע במצעדים הגדולים בארצות הברית ובבריטניה. עם זאת, בשל ההשמעות המרובות ברדיו, הוא הגיע למקום ה-23 במצעד השירים העכשוויים למבוגרים של בילבורד ב-29 בינואר 1977. ביוני 2012, אחריי שוונדר הופיע עם השיר בקונצרט יובל היהלום של אליזבת השנייה, מלכת הממלכה המאוחדת, השיר הגיע לבסוף למצעד בבריטניה במקום ה-94 עקב מכירות של ההורדות.

## קרדיטים
*סטיבי וונדר - קולות, מפוחית פה, כלי הקשה, פסנתר אלקטרוני rmi, פנדר רודס, סינתיסייזר, תופים, דיבור בהקלטה.
*גרג פילינגנס - אורגן.
*עיישה מוריס - רחצה.

## גרסאות כיסוי בולטות
*הסולן דייוויד פטרון הוציא את השיר ב-1976 שהיה ללהיט מספר 4 בבריטניה בתחילת 1977. הוא בילה תשעה שבועות במצעד, והפך ללהיט ה-54 בגודלו של השנה. הגרסה של פרטון העניקה לו סטטוס של זמר של להיט אחד בבריטניה.
*גיטריסט הג'אז לי ריטנור כלל את השיר באלבומו האינסטרומנטלי משנת 1977 "Captain Fingers".
*הפסנתרן/מקיש כלי ההקשה ויקטור פלדמן הקליט גרסת ג'אז אינסטרומנטלית לאלבומו משנת 1977 "The Artful Dodger". פלדמן גם ניגן בקונגה בגרסה של Ritenour שיצאה באותה שנה.
*הקלריניסט ומוביל הרכבי ביג בנד וודי הרמן הוביל גרסת ביג בנד ב-1978 באלבומו Fatha Herman and his Thundering Herd.
*הסקספוניסט/מעבד ביל הולמן כלל את השיר באלבומו "The Bill Holman Band" משנת 1987.
*בשנת 2002, גרסת פאנק רוק (Punk rock) הושרה בידי להקת Me First and the Gimme Gimmes ונכללה באלבומם הרביעי "Take a Break."
*בשנת 2010 הארי סטיילס שר את השיר באודישנים לאקס פקטור.
*ג'קי טראסון כלל את השיר באלבומו "Smile" משנת 2002.
*בנובמבר 2012, גרסה אקוסטית הושרה בידי ג'ימי היימן וג'ון וולמסלי, שהגיעה למקום ה-41 במצעד הסינגלים הבריטי.

## קישורים חיצוניים

## הערות שוליים

קטגוריה:שירי 2012
קטגוריה:שירי סטיבי וונדר
קטגוריה:שירים באנגלית
קטגוריה:שירים על הורות
אלכסנדר גרנאט

**אלכסנדר (וולף) גרנאט** (1( 13) ביוני, 1861, מוגילב, האימפריה הרוסית - 7 בספטמבר 1933, מוסקבה, ברית המועצות ) - מו"ל יהודי רוסי, מייסד (יחד עם אחיו הצעיר איגנאטי) הוצאת הספרים "גרנאט".

נולד במשפחתו של הסוחר מאודסה נאום (נחים) בן קיבוב גרנאט. דודו, קבלן הבנייה שמחה (סמיון קירילוביץ') גרנאט (1831 - 1916), היה סוחר של הגילדות הראשונה והשנייה בסנט פטרבורג .

בוגר בית הספר הפוליטכני בריגה, בהשכלתו מהנדס מכונות.
ימין|ממוזער|250x250 פיקסלים| פרסומת למילון האנציקלופדי של ההוצאה "גרנאט", 1898
האחים גרנאט לא היו רק מוציאים לאור, אלא גם העורכים של הספרים שפרסמו. בפרסום "המילון האנציקלופדי של גרנאט", הם היוו חלק חשוב ביצירת אנציקלופדיות האימפריה הרוסית, ולאחר מכן, גם הסובייטיות . ב-1908 בין אלו שעבדו עם ההוצאה היה ולדימיר לנין.

## משפחתו
היה נשוי לדינה גינזבורג. ילדים: סופיה, נאדז'דה (נועמיה, 1893) ומיכאיל (הוצא להורג בירייה ב-1931).

אחיין (בן אחותו) - היה מהפכן ואיש משק, הכלכלן יורי לארין. האחיין דרך סבא - הארכאולוג והאתנוגרף מיכאיל רבינוביץ' (1916 - 2000), חתן פרס המדינה של הפדרציה הרוסית (1993).

כדים עם אפרם של אלכסנדר גרנאט ורעייתו נקברו במוסקבה, בקולומבריום מס' 2 של בניין הקרמטוריום דונסקוי לשעבר בבית בית העלמין דונסקויה החדש.

## לקריאה נוספת

* Белов С. В. Братья Гранат. — М. : Книга, 1982. — 96 с.


## הערות שוליים

קטגוריה:מו"לים יהודים
קטגוריה:מו"לים רוסים
קטגוריה:רוסים שנולדו ב-1861
קטגוריה:רוסים שנפטרו ב-1933
מאזיאר כוהיאר

**מאזיאר כוהיאר** (בדארי: **مازیار كوهيار**; נולד ב-30 בספטמבר 1997 בפייזאבאד שבאפגניסטן) הוא כדורגלן אפגני המשחק בעמדת קשר הכנף בקבוצת יורק סיטי מהנשיונל ליג ובנבחרת אפגניסטן.

## חיים אישיים
כוהיאר נולד בפייזאבאד שבאפגניסטן, ובגיל שנתיים עבר להתגורר עם משפחתו באנגליה.

## קריירת מועדונים
כוהיאר גדל במחלקות הנוער של קובנטרי סיטי ווולסול. בשנת 2016 החל לשחק בקבוצה הבוגרת של וולסול במסגרת הפוטבול ליג הראשונה, ובסך הכל ערך 21 הופעות ליגה במדי המועדון, בהן הבקיע שער אחד.

בשנת 2019 עזב את וולסול בשל פציעה בברכו, והחל לעבוד כמוכר בחנות עופות מטוגנים.

ב-27 במרץ 2021, לאחר שלא שיחק כדורגל במשך 18 חודשים, חתם כוהיאר בהרפורד מהנשיונל ליג צפון. הוא ערך 25 הופעות ליגה במדי המועדון, בהן הבקיע ארבעה שערים.

ב-22 במרץ 2022 חתם כוהיאר ביורק סיטי מהנשיונל ליג צפון. בתום עונת  העפיל עם המועדון לנשיונל ליג.

## קריירה בינלאומית
ב-30 באוגוסט 2017 ערך כוהיאר את הופעת הבכורה שלו בנבחרת אפגניסטן, בהפסד 2-0 לנבחרת עומאן במשחק ידידות.

## קישורים חיצוניים

## הערות שוליים

קטגוריה:כדורגלנים אפגנים
קטגוריה:קשרי כדורגל אפגנים
קטגוריה:כדורגלנים הולנדים
קטגוריה:כדורגלני וולסול
קטגוריה:כדורגלני יורק סיטי
קטגוריה:כדורגלני נבחרת אפגניסטן
קטגוריה:ילידי 1997
IDGAF (שיר של דואה ליפה)

"**IDGAF**" (ראשי תיבות של "**I don't give a fuck**") הוא סינגל של הזמרת הבריטית, דואה ליפה. השיר יצא ב-12 בינואר 2018 בהוצאת חברת התקליטים וורנר רקורדס. השיר מופיע כסינגל השמיני של אלבום האולפן הראשון שלה, *[[Dua Lipa (אלבום)|Dua Lipa]]*. השיר נכתב על ידי דואה ליפה, MNEK, לארז פרינסיפטו, סקיילר סטונסטריט וויסקו ווטר והופק על ידי קוז.

נכון לדצמבר 2023, השיר הושמע למעלה מ-1.5 מיליארד פעמים בספוטיפיי, ולמעלה מ-832 מיליון פעמים ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2018
קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:שירים שנכתבו על ידי MNEK
קטגוריה:שירים שנכתבו על ידי סקיילר סטונסטריט
קטגוריה:בלדות פופ
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת וורנר רקורדס
יחסי ברזיל – טרינידד וטובגו

**יחסי ברזיל – טרינידד וטובגו** הם היחסים הבילטרליים בין **[[ברזיל]]** ל**[[טרינידד וטובגו]]**. לטרינידד וטובגו ישנה שגרירות בברזיליה, ולברזיל שגרירות בפורט אוף ספיין.

## היסטוריה
ב־1942 הוצב סגן קונסול ברזילאי בפורט אוף ספיין. ב־27 ביולי 1965 הוקמה בה השגרירות הברזילאית, ומיסוד הקשרים בין המדינות הושלם.

ב־2008 ביקר בברזיליה ראש ממשלת טרינידד, , וחתם על 4 הסכמים, ובכללם על מסמך הבנות בתחום האנרגיה. ב־2009 נשיא ברזיל לואיז אינסיו דה סילבה ושר החוץ  השתתפו ב החמישית  שהתקיימה בפורט אוף ספיין.

## תחומים
### סחר
בשנת 2017 ייבאו טרינידד וטובגו סחורה בשווי 205 מיליון דולר. בשנת 2012 הסחר עמד על מיליארד דולר, כשהייצוא העיקרי בין שתי המדינות היה תוצרי נפט ושמן. טרינידד וטובגו שלחה טכנאים כדי להתמקצע בתעשיית מזון.

### ספורט
מספר כדורגלנים ברזילאים שיחקו בקבוצות של טרינידד וטובגו כדוגמת  ו.

## קישורים חיצוניים

* 

## הערות שוליים

קטגוריה:ערכים ללא קטגוריות פיזיות - יחסי חוץ
תן לי ללכת באור

"**תן לי ללכת באור**" הוא סינגל שהוקלט על ידי הזמרת הישראלית איילה אינגדשט. את השיר הוציאה בשנת 2014 לאור חברת התקליטים NMC. נכתב והולחן על ידי רועי שפיגלר בהשראת תפילה אינדיאנית, ונכלל באלבומו הראשון עם קומץ השמיים. ב-14 באוגוסט 2014 נכנס למצעד הפזמונים השבועי של רשת ג' במקום העשירי. בשבוע שלאחר מכן יצא מהדירוג.

## מיקומי שיא

## הערות שוליים

קטגוריה:שירי איילה אינגדשט
קטגוריה:שירים בעברית
קטגוריה:סינגלים בהוצאת NMC יונייטד אנטרטיינמנט
אדריאן בייראמי

**אדריאן בייראמי** (באלבנית: **Adrian Bajrami**; נולד ב-5 באפריל 2002 בלנגנטל שבשווייץ) הוא כדורגלן אלבני-שווייצרי המשחק בעמדת הבלם בלוצרן בהשאלה מבנפיקה ליסבון ובנבחרת אלבניה.

## קריירת מועדונים
בייראמי גדל במחלקות הנוער של לנגנטל, TOBE, יאנג בויז ברן ובנפיקה ליסבון. בשנת 2022 החל לשחק בקבוצת המילואים של בנפיקה ליסבון במסגרת הליגה הפורטוגלית השנייה.

## קריירה בינלאומית
ב-13 ביוני 2022 ערך בייראמי את הופעת הבכורה שלו בנבחרת אלבניה, בתיקו 0-0 נגד נבחרת אסטוניה במשחק ידידות.

## קישורים חיצוניים

קטגוריה:כדורגלנים אלבנים
קטגוריה:בלמי כדורגל אלבנים
קטגוריה:כדורגלנים שווייצרים
קטגוריה:בלמי כדורגל שווייצרים
קטגוריה:כדורגלני נבחרת אלבניה
קטגוריה:כדורגלני בנפיקה ליסבון
קטגוריה:כדורגלני לוצרן
קטגוריה:אלבנים שנולדו ב-2002
קטגוריה:שווייצרים שנולדו ב-2002
מריו מיטאי

**מריו מיטאי** (באלבנית: **Mario Mitaj**; נולד ב-6 באוגוסט 2003 באתונה שביוון) הוא כדורגלן אלבני-יווני המשחק בעמדת המגן השמאלי בקבוצת אל-איתיחאד מליגת העל הסעודית ובנבחרת אלבניה.

## קריירת מועדונים
מיטאי גדל במחלקת הנוער של א.א.ק. אתונה. ב-18 באוקטובר 2020 ערך את הופעת הבכורה שלו בקבוצה הבוגרת של המועדון, בתיקו 1-1 נגד פאוק סלוניקי במסגרת המחזור החמישי בליגת העל היוונית לעונת . בסך הכל ערך 11 הופעות ליגה במדי המועדון.

ב-27 באוגוסט 2022 חתם מיטאי על חוזה לחמש שנים בלוקומוטיב מוסקבה מליגת העל הרוסית.

## קריירה בינלאומית
ב-31 במרץ 2021 ערך מיטאי את הופעת הבכורה שלו בנבחרת אלבניה, בניצחון 2-0 על נבחרת סן מרינו במסגרת מוקדמות מונדיאל 2022. נכלל בסגל נבחרת אלבניה ליורו 2024.

## קישורים חיצוניים

## הערות שוליים

קטגוריה:כדורגלנים אלבנים
קטגוריה:כדורגלנים יוונים
קטגוריה:מגני כדורגל אלבנים
קטגוריה:מגני כדורגל יוונים
קטגוריה:אתונה: כדורגלנים
קטגוריה:כדורגלני א.א.ק. אתונה
קטגוריה:כדורגלני לוקומוטיב מוסקבה
קטגוריה:כדורגלני אל-איתיחאד
קטגוריה:כדורגלני נבחרת אלבניה
קטגוריה:כדורגלני יורו 2024
קטגוריה:ספורטאים זרים ברוסיה
קטגוריה:ספורטאים זרים בערב הסעודית
קטגוריה:אלבנים שנולדו ב-2003
קטגוריה:יוונים שנולדו ב-2003
איגנאטי גרנאט

**איגנאטי** (**אידל**) **גרנאט** (ברוסית: **Игнатий Гранат**; 31 ביולי 1863 – 29 בדצמבר 1941) היה מו"ל יהודי רוסי, מייסד (יחד עם אחיו הבכור אלכסנדר) הוצאת הספרים "גרנאט", פרופסור מן המניין באוניברסיטת מוסקבה.

## ביוגרפיה
נולד במוגילב ב-31 ביולי לפי הלוח היוליאני (12 באוגוסט) 1863 במשפחתו של הסוחר אודסה נאום (נחים) בן קיבוב גרנאט.

סיים את לימודיו בגימנסיית פולטבה (1883) ופקולטה למשפטים של אוניברסיטת מוסקבה (1887) עם תואר מועמד לדוקטורט (היום היה מקביל לתואר דוקטור למשפטים). הושאר בהמלצת אלכסנדר צ'ופרוב בחוג לכלכלה פוליטית לקראת פרופסורה.

ב-1892, יחד עם אחיו אלכסנדר, ייסד במוסקבה את הוצאת הספרים הפרטית "שותפות האחים א' ו-אי. גרנאט ושות' ", אשר רכשה את הזכויות על "מילון אנציקלופדי לשולחן", שפורסם מאז 1891 על ידי "שותפות של א. גבריאל ושות' ". בשנת 1910 החל לפרסם את "המילון האנציקלופדי גרנאט", תוך שימוש באנציקלופדיה בריטניקה כמודל (33 כרכים ממנו פורסמו עד סוף אוקטובר 1917 אז התרחשה מהפכת אוקטובר). הוא הזמין מספר רב של פרופסורים מאוניברסיטת מוסקבה כעורכים למערכת. פרסומים נוספים של אגודת האחים א. ואי. גרנאט ושות' כללו: "תולדות המאה ה-19" (ב-8 כרכים, 1905 - 1907), "תולדות רוסיה במאה ה-19" (ב-9 כרכים, 1907 - 1911), "תולדות זמננו" (ב 8 כרכים, 1910 - 1917).

ב-1917 הפכה השותפות לחברת המניות "המכון הביוגרפי הרוסי של האחים א' ואי. גרנאט", שב-1939 התמזגה עם המכון "האנציקלופדיה הסובייטית".

בנוסף לפעילות ההוצאה לאור, עסק איגנטי גרנאט בעבודה מחקרית ופדגוגית. הוא מחברם של מספר ספרים בעלי אופי פוליטי כלכלי ומשפטי - למשל, *"שאלת העבודה ורפורמת הקרקע"* (1906, תחת השם הבדוי אי. גריי) *ו"על שאלת נישול האיכרים באנגליה ”* (1908), עליה גם הגן כעבודת המוסמך שלו באותה השנה.

היה פרופסור במחלקה למדיניות כלכלית של הפקולטה למדעי החברה באוניברסיטת מוסקבה (1921 - 1925); לימד את הקורס "מדיניות כלכלית".

נפטר במוסקבה ב-29 בדצמבר 1941 ונקבר בבית העלמין נובודוויצ'יה. על פי צוואתו הועברה ספרייתו האישית לאוניברסיטת מוסקבה ואז התגלו בה מכתבים מאת ולדימיר לנין לעורכי המילון האנציקלופדי.

אחיין (בן של אחות) - כלכלן, מהפכן ודמות כלכלית יורי לרין. האחיין דרך סבא - הארכאולוג והאתנוגרף מיכאיל רבינוביץ' (1916 - 2000), חתן פרס המדינה של הפדרציה הרוסית (1993).

## לקריאה נוספת

* Белов С. В. Братья Гранат. — М. : Книга, 1982. — 96 с.
* Волков В. А., Куликова М. В., Логинов В. С. Московские профессора XVIII — начала XX веков. Гуманитарные и общественные науки. — М.: Янус-К, 2006. — С. 79. — 2000 экз. — .
* 
* 


## הערות שוליים

קטגוריה:אישים הקבורים בבית העלמין נובודוויצ'יה
קטגוריה:מו"לים יהודים
קטגוריה:מו"לים רוסים
קטגוריה:כלכלנים יהודים רוסים
קטגוריה:רוסים שנולדו ב-1863
קטגוריה:סובייטים שנפטרו ב-1941
יחסי אינדונזיה–גאורגיה

**יחסי אינדונזיה–גאורגיה** הם היחסים הבילטרליים בין **[[אינדונזיה]]** ל**[[גאורגיה]]**.

## היסטוריה
היחסים בין שתי המדינות החלו ב-25 בינואר 1993, שנתיים לאחר התפרקות ברית המועצות בספטמבר 1991.

בחגיגות 100 שנות עצמאות גאורגית שהתקיימו בשגרירותה שבג'קרטה ב־2018, הובעה תקווה לחיזוק הקשרים בין המדינות.

על היחסים מול גאורגיה הופקדה שגרירות אינדונזיה בקייב, בירת אוקראינה. באירוע קבלת פנים שנערך בה ב־2019 לציון 74 שנות עצמאות אינדונזית, השתתפו זוראב אלכסידזה, שהיה בעברו שגריר באינדונזיה, נציגי הפרלמנט, אנשי משרדי ממשלה גיאורגים, ואנשי סוכנויות שעסקו באפשרויות להרחבת שיתוף הפעולה הכלכלי. סגן שר החוץ הגיאורגי התייחס באירוע זה להחלטה קודמת של ממשלת אינדונזיה לשלוח נציג למדינתו, לקראת הקמתה של נציגות רשמית.

## נציגויות דיפלומטיות
* לאינדונזיה אין ייצוג דיפלומטי בגאורגיה, ושגרירות אינדונזיה בקייב אמונה על היחסים עם גאורגיה.
* לגאורגיה יש שגרירות בג'קרטה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מרטינש פניקיס

**מרטינש פיניקיס** (בלטבית: **Mārtiņš Peniķis**; 6 בנובמבר 1874 – 18 בפברואר 1964) היה גנרל לטבי, אשר שימש כמפקד הצבא הלטבי בין 1921–1923, ופעם נוספת בין 1928–1934.

## ביוגרפיה
פניקיס נולד ב-6 בנובמבר 1874 באזור טורלבה בפלך קורלנד שבאימפריה הרוסית. ב-1896 הוא התגייס לצבא האימפריה הרוסית. הוא לחם במלחמת רוסה-יפן, והשתתף בין היתר בקרב מוקדן. ב-1913 הוא החל ללמוד באקדמיה הצבאית ניקולאי. עם פרוץ מלחמת העולם הראשונה, פיניקיס היה מפקד פלוגה. הוא פיקד על הפלוגה שלו במהלך קרב גליציה, ובדצמבר 1914 נפצע. הוא השתתף בקרבות בבלארוס ובלטביה עד מהפכת אוקטובר, אז פרש מהצבא בדרגת קולונל. הוא נותר באזור וידזמה, ולאחר שזו נכבשה בידי הצבא הקיסרי הגרמני, הוא נלקח בשבי. הוא שוחרר עם סיום המלחמה בנובמבר 1918.

עם שחרורו, חזר פיניקיס למולדתו ללטביה, שהכריזה בינתיים על עצמאותה. המדינה הצעירה הותקפה בידי הצבא האדום, ופניקיס התגייס לצבא הלטבי הצעיר. הוא פיקד בתחילה על כל היחידות הלטביות באזור קורלנד, ולאחר מכן על חיל המצב של לייפאיה. הלטבים הצליחו להדוף את המתקפה הסובייטית, ובשל כך החליט פיניקיס לפרוש משירות פעיל ומונה למפקד בתי הספר הצבאיים. עם זאת, נסיגתם של הגרמנים מהאזור הבלטי (בעקבות הסכם ורסאי), הותירה ואקום שעד מהרה הפך למלחמת הכול בכול. גנרל רוסי בשם פאבל ברמונט-אבלוב הקים את צבא המתנדבים של מערב רוסיה – גוף שהורכב בעיקר מחיילים רוסים ששוחררו מהשבי הגרמני, וכונו "ברמונטיאנים" על שמו של ברמונט. בתמיכת גדודי פרייקור של גרמנים-בלטים, ברמונט יצא למסע לכיבוש ליטא ולטביה. הברמונטיאנים התקדמו במהירות והגיעו עד שערי עיר הבירה ריגה.

לנוכח המשבר הלאומי, חזר פיניקיס לשירות פעיל ומונה למפקד הדיוויזיה ה-2. תחת פיקודו, הדיוויזיה הצליחה לשחרר חלקים גדולים מלטביה מידי הברמונטיאנים. ב-1 באפריל 1921 (לאחר סיום המלחמה), הוא מונה למפקד הצבא הלטבי. הוא כיהן בתפקיד עד 23 בפברואר 1923. ב-25 באפריל 1928 הוא מונה לקדנציה שנייה בתפקיד, שבה כיהן עד 14 בנובמבר 1934, אז פרש מהצבא. לאחר פרישתו, הוא עבד כהיסטוריון צבאי. הוא כתב ספרים העוסקים בהיסטוריה של לטביה, ומסר הרצאות בנושא.

במהלך מלחמת העולם השנייה, נכבשה לטביה בידי גרמניה הנאצית. הגרמנים הקימו את הלגיון הלטבי – יחידה של מתנדבים לטבים שפעלה במסגרת הוואפן אס אס. הגרמנים הציעו לפיניקיס לשמש כמפקד הלגיון, אולם הוא סירב. לקראת סוף המלחמה הוא היגר לגרמניה, אולם לאחריה חזר ללטביה, שנכבשה מחדש בידי ברית המועצות. בניגוד לגנרלים לטבים אחרים, השלטונות הסובייטים לא רדפו את פיניקיס, והוא המשיך לעסוק בחקר ההיסטוריה הלטבית. הוא נפטר בריגה ב-18 בפברואר 1964.

## קישורים חיצוניים
* מרטינש פניקיס באנציקלופדיה הלאומית הלטבית

קטגוריה:גנרלים לטבים
קטגוריה:מפקדי צבאות סדירים בעת החדשה: אישים
קטגוריה:אישים במלחמת רוסיה–יפן
קטגוריה:מעוטרי עיטור גיאורגי הקדוש
קטגוריה:מעוטרי עיטור ולדימיר הקדוש
קטגוריה:אנשי צבא רוסים במלחמת העולם הראשונה
קטגוריה:מפקדים בלגיון הכבוד
קטגוריה:מעוטרי צלב הגבורה
קטגוריה:ילידי 1874
קטגוריה:נפטרים ב-1964
חוסיין בנמילודי

**חוסיין בנמילודי** (31 בינואר 1955 – 5 בנובמבר 1981) היה כדורגלן אלג'יראי ששיחק בעמדת החלוץ. שיחק בקבוצת CR בלוזדאד מליגת העל האלג'יראית, וכן בנבחרת אלג'יריה.

## קריירת מועדונים
בנמילודי גדל במחלקות הנוער של IRB מדניה ו-CR בלוזדאד, ושיחק במשך כל הקריירה שלו עד למותו בקבוצה הבוגרת של CR בלוזדאד מליגת העל האלג'יראית. הוא זכה עם המועדון בגביע האלג'יראי בעונת .

## קריירה בינלאומית
בנמילודי ערך חמש הופעות בנבחרת אלג'יריה בין השנים 1979–1980, בהן הבקיע שני שערים. הוא היה חלק מסגל הנבחרת בטורניר גביע אפריקה לאומות 1980, טורניר בו הפסידה נבחרתו בגמר.

## מותו
ב-5 בנובמבר 1981, במהלך משחק נגד עין אלבידא במסגרת ליגת העל האלג'יראית, מת בנמילודי כתוצאה מהרעלת מזון חמורה.

## תארים
;CR בלוזדאד
* הגביע האלג'יראי (1): 1977/1978

## קישורים חיצוניים

## הערות שוליים

קטגוריה:כדורגלנים אלג'יראים
קטגוריה:חלוצי כדורגל אלג'יראים
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 1980
קטגוריה:כדורגלנים שמתו במהלך הקריירה
קטגוריה:כדורגלנים שמתו בזמן פעילות
קטגוריה:אלג'יראים שנולדו ב-1955
קטגוריה:אלג'יראים שנפטרו ב-1981